
Grozījumi Dzīvokļa īpašuma likumā
Izdarīt Dzīvokļa īpašuma likumā (Latvijas Vēstnesis, 2010, 183. nr.; 2016, 239. nr.; 2017, 128. nr.; 2021, 22., 139., 244.B nr.; 2022, 63., 75.A nr.; 2024, 114. nr.) šādus grozījumus:
1. Papildināt 15. pantu ar 2.1 daļu šādā redakcijā:
"(21) Dzīvokļu īpašnieku kopība uzskatāma par izveidotu ar brīdi, kad dzīvokļu īpašumos tiek sadalīta ekspluatācijā nodota dzīvojamā māja kopā ar tai piederīgajām palīgēkām, būvēm un zemi un vismaz viens dzīvokļa īpašums tiek ierakstīts zemesgrāmatā."
2. 15.3 pantā:
izteikt otrās daļas pirmo teikumu šādā redakcijā:
"Dzīvokļu īpašnieku kopībai ir pienākums reģistrēties Valsts ieņēmumu dienestā kā nodokļu maksātājam, ja ieņēmumi pārskata gadā no saimnieciskās darbības pārsniegs divas valstī noteiktās minimālās mēneša darba algas."
papildināt astoto daļu pēc vārdiem "Nodokļu tiesību" ar vārdu "grāmatvedības".
3. Papildināt likumu ar 15.4 pantu šādā redakcijā:
"15.4 pants. Dzīvokļu īpašnieku kopību reģistrs
(1) Dzīvokļu īpašnieku kopību reģistra pārzinis ir Būvniecības valsts kontroles birojs, kas šajā pantā noteiktajā kārtībā nodrošina iespēju ikvienam elektroniski bez maksas saņemt ziņas par dzīvokļu īpašnieku kopībām. Attiecīgo informatīvo pakalpojumu tīmekļa vietnes adrese ir norādīta Valsts digitālās attīstības aģentūras pārziņā esošajā Publisko pakalpojumu katalogā.
(2) Dzīvokļu īpašnieku kopību reģistrs par dzīvokļu īpašnieku kopību satur šādas ziņas:
1)  identifikators;
2)  nosaukums;
3) dzīvojamās mājas pārvaldnieks:
a) pārvaldnieka nosaukumu, reģistrācijas numuru un juridisko adresi, ja pārvaldnieks ir juridiskā persona;
b) pārvaldnieka vārdu, uzvārdu, pārvaldnieku reģistra numuru un elektronisko pasta adresi.
(3) Dzīvokļu īpašnieku kopībai identifikatoru piešķir Būvniecības valsts kontroles birojs nedēļas laikā pēc datu saņemšanas par dzīvokļu īpašnieku kopības izveidi.  Identifikatoru veido 11 zīmju ciparu kombinācija.
(4) Dzīvokļu īpašnieku kopības nosaukumu piešķir Būvniecības valsts kontroles birojs. Dzīvokļu īpašnieku kopības nosaukumu izveido atbilstoši dzīvokļu īpašnieku kopības kopīpašumā esošā zemesgabala adresei uz kura atrodas dzīvojamā māja vai mājas. Gadījumā, ja dzīvojamā māja atrodas uz citai personai piederoša zemesgabala – pēc dzīvojamās mājas adreses.
(5) Dzīvokļu īpašnieku kopību reģistrā kā pārvaldnieku norāda to personu, kura attiecīgajai dzīvojamai mājai ir reģistrēta kā pārvaldnieks pārvaldnieku reģistrā. Saziņai ar dzīvokļu īpašnieku kopību izmanto pārvaldnieka juridisko adresi.
(6) Ziņas par dzīvokļu īpašnieku kopību Būvniecības valsts kontroles birojs padara publiski pieejamas Dzīvokļa īpašnieku kopību reģistrā pēc tam, kad Latvijas Republikas Uzņēmumu reģistrs ir reģistrējis informāciju par dzīvokļu īpašnieku kopības patieso labuma guvēju.
(7) Ziņas par dzīvokļu īpašnieku kopību Būvniecības valsts kontroles birojs no Dzīvokļu īpašnieku kopību reģistra dzēš dzīvokļu īpašumu izbeigšanās gadījumā."

 
4. Papildināt likumu ar 15.5 pantu šādā redakcijā:
"15.5 pants. Dzīvokļu īpašnieku kopību  patieso labuma guvēju reģistrēšana
(1) Dzīvokļu īpašnieku kopība ir pielīdzināma juridiskai personai attiecībā uz pienākumu atklāt tās patieso labuma guvēju Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē.
(2) Ziņas par dzīvokļu īpašnieku kopības patieso labuma guvēju reģistrē pamatojoties uz pārvaldnieka pieteikumu Latvijas Republikas Uzņēmumu reģistram.
(3) Uzņēmumu reģistrs ziņas par dzīvokļu īpašnieku kopības patieso labuma guvēju reģistrē Latvijas Republikas Uzņēmumu reģistra vestajā Juridisko veidojumu patieso labuma guvēju reģistrā.
(4) Ziņu reģistrācija par dzīvokļu īpašnieku kopību veicama atbilstoši Latvijas Republikas Uzņēmumu reģistra vestā Juridisko veidojumu patieso labuma guvēju reģistra noteiktajai kārtībai.
(5) Par ziņu reģistrāciju Latvijas Republikas Uzņēmumu reģistra vestajā Juridisko veidojumu patieso labuma guvēju reģistrā maksājama valsts nodeva, kuras apmēru un samaksas kārtību nosaka Ministru kabinets."
 

· Papildināt pārejas noteikumus ar 13. un 14. punktu šādā redakcijā:
· "13. Dzīvokļu īpašnieku kopības, kas izveidotas līdz šā likuma spēkā stāšanās brīdim, Būvniecības valsts kontroles birojs Dzīvokļu īpašnieku kopību reģistrā reģistrē līdz 2026. gada 1. aprīlim.
· 14. Šo pārejas noteikumu 13. punkta kārtībā reģistrētās dzīvokļu īpašnieku kopības sniedz ziņas par tās patieso labuma guvēju šā likuma 15.5 panta noteiktajā kārtībā līdz 2026. gada 1. jūnijam."
Likums stājas spēkā 2026. gada 5. janvārī.

